Enrike İqlesias

**Enrike Migel İqlesias Pleysler** (; ) — ispan müğənnisi, bəstəkar və prodüser, 116 platin, 227 qızıl diskin və 26 beynəlxalq mükafatın sahibidir. Məşhur ispan müğənnisi Xulio İqlesiasın oğludur.

## Bioqrafiya
Enrike İqlesias 1975-ci il mayın 8-də Madriddə anadan olmuşdur. Anası İzabel və atası Hulio ayrıldıqdan sonra Enrike bir müddət anası ilə yaşamışdır. Babası quldurlar tərəfindən oğurlandıqdan sonra anası 10 yaşlı Enrikeni atasının yanına — Mayamiyə göndərmişdir. O, burada universitetdə təhsil almış, lakin onun musiqiyə olan həvəsi və qüruru onu atasının evini tərk etməyə məcbur etmişdir. Özünə mənzil tutaraq, axşamlar kiçik bir restoranda mahnı oxuyur və ailəsindən xəbərsiz ilk albomu üçün mahnılar yazır. Hətta ilk albomunu 20 yaşında çıxarmasına baxmayaraq, albomu üçün mahnıları hələ 16 yaşında ikən yazmağa başlamışdır. Atasının şöhrətinə arxalanmağı sevməyən Enrike çox qürurlu idi və o bu albomu onun köməyi olmadan çıxartmışdı. 1995-ci ildə işıq üzü görən və "Enrique Iglesias" adlanan bu ilk albom elə ilk həftədən rekord sayda — yarım milyon tirajla satıldı. Bundan sonra da o, karyerasına uğurla davam etdi. Onun ən uğurlu hitlərindən biri Uill Smitin "Wild, Wild West" filmi üçün saundtrek olaraq yazılmış "Bailamos" mahnısıdır.

Yaradıcılığının ilk illərində Enrike İqlesias Enrike Martinez təxəllüsü ilə çıxış edib.

Enrike siqaret çəkmir. Hətta, onun tüstüsü belə müğənnini qıcıqlandırır. Siqaret çəkilən məkanda onun başı 
dəhşət dərəcədə ağrımağa başlayır. O, çox nadir hallarda spirtli içki qəbul
edir.

Müğənni sürəti və təhlükəni çox sevir. O, hətta
itinin adını Speed yəni sürət qoyub.

Xulio İqlesisas yəni Enrikenin atası 3000-də artıq
qadınla görüşdüyünü heç vaxt gizlətməyib. Enrikenin babası da bu məsələdə geri
qalmayıb. Belə ki, 90 yaşındaykən babanın artıq yeni körpəsi olub. 92 yaşında
dünyasını dəyişərkən isə Enrikenin
babasının gənc xanımı artıq daha bir övladının dünyaya gəlməsini gözləyirdi. 

Səhnədə gözəl, yaraşıqlı, üz-gözü təmiz olan, əynində
bahalı köynək mahnılar ifa edən Enrike,
adi həyatda çox sadə adamdır. Hətta, darağın və üzqırxanın nə olduğunu belə
bilmir yəni istifadə etmir. Onun ən çox sevdiyi geyim isə cins şalvar və adi futbolkadır yəni nazik idman köynəyi.

İndiyə qədər yaradıcılığı ərzində Enrike İqlesisas
43 sinql buraxılıb. Onlardan 20-si 
Amerikanın Billboard Hot Latin Tracks 
çartında ön pillələrdə olub.

Varlı
ailədə dünyaya gəlsə də, çox sadə həyat
sürür. Bahalı geyimlər əvəzinə sadə köynəklər və sürtülmüş cins şalvarlara
üstünlük verir.

Onun ən
çox sevdiyi yeməklər isə ayaqüstü tez hazırlanan qidalardır. Bundan başqa
Enrike suşini da çox sevdiyini deyir.

2003-cü ildə sağ yanağından xalını əməliyyat yolu ilə götürdən Enrike,
yuxusuzluqdan əziyyət çəkir.

Qremmi və Lukas adlı daha iki köpəyi
olan ifaçı rəsmi geyinməyi o qədər sevmir ki, onun hətta öz toyunda kostyumsuz iştirak edəcəyini deyirlər. Deyilənə görə idman üslubuna üstünlük verən
müğənninin geyim kolleksiyasında 300-dən artıq idman köynəyi var.

Özünün ilk turnesi ərzində Enrike
İqlesias 13 ölkədə 78 konsert proqramı ilə çıxış edib.

26 beynəlxalq mükafat, 227 qızıl və 116 platin disk sahibi Enrike alış-veriş etməyi
çox sevir. Geyim və ərzaq dalınca şəxsən o, özü bazara yollanır.

Qarderobunda adətən ağ geyimlərə
üstünlük verən müğənni, bəyaz paltarda səhnədə çıxış etməyin asan olduğunu
düşünür.

Səhər tezdən durmağı sevməyən
ifaçının atası qədər , anası da məşhur şəxsdir. Onun anası fillipinli jurnalist və aparıcı İzabel
Preyslerdir.

Dünyada latınamerikası musiqisinin ən parlaq nümayəndələrindən olan
Enrike İqlesiasın mükafatlar
kolleksiyasında çoxlu sayda 
"Qremi" və "American Music Awards" heykəlcikləri var. İndiyə qədər 9 albom sahibi olan və dünyada 100 milyon diski satılan Enrike İqlesias, sən demə tarakanlardan qorxur.

Enrike İqlesias zəngin və məşhur olmasına baxmayaraq, onun çox adi hobbiləri var. O, öz vaxtını məktəb yoldaşları və 2 iti ilə keçirməyi xoşlayır. Onun 2 ədəd "Porsche" markalı avtomobili var və o, bu avtomobillərdə Mayamini gəzməyi çox sevir. Onun ən sevdiyi yeməklər — hamburger, hot-doq və pizzadır.

Hazırda Mayamidə yaşayır. Rus tennisçisi Anna Kurnikova ilə birlikdədir.

## Şəxsi həyatı
2000-ci illərin əvvəlində Enrike Jennifer Lav Hyuitt ilə görüşməyə başladı. Onlar qısa müddət görüşdülər və dost olaraq ayrıldılar. 2001-ci ildə Jennifer Enrikenin "Hero" mahnısına çəkilmiş klipində rol aldı. Enri və Jenni sevgililəri o qədər inandırıcı canlandırırdılar ki, mətbuatda onların yenidən bir yerdə olduqları barədə şayiələr yayılmağa başladı. 

2001-ci ildə "Escape" mahnısına klip çəkilişləri zamanı Enrike rus tennisçisi Anna Kurnikova ilə tanış oldu, o da çəkilişlərdə iştirak edirdi. Bundan sonra cütlük görüşməyə başladı. 16 dekabr 2017-ci ildə Enrike və Annanın əkiz uşaqları – Nikolas və Lyusi dünyaya gəldi. 30 yanvar 2020-ci ildə cütlüyün qızı Mariya doğuldu, 17 dekabr 2025-ci ildə cütlüyün dördüncü uşağı dünyaya gəldi.

## Həmçinin bax
* Hulio İqlesias
* Enrique Iglesias (albom)

## İstinadlar

## Xarici keçidlər
* Enrique İglesias 
* Enrique Iglesias Rəsmi Sayt